ایچ ایشلری باخانی سلیمان سویلو، تورکیه‌نین بؤلوجو ترور هؤرگوتو پ‌کاکایا قارشی ایرانلا اورتاق عملیات ائدیله‌جگینی دئدی.
باخان سویلو، آنادولو آژانسیندا گوند‌مه باغلی دگرلندیرمه‌لر وئردی.
سون ایللرده ائدیلن عملیاتلارلا ترور هؤرگوتونه بؤیوک ایتکیلر وئریلدیگینی وورغولایان سویلو، هؤرگوته قاتیلیمین اولدوقجا آزالدیغینی، تسلیم اولانلارین ساییسینین ایسه آرتدیغینی دئدی.
سرحدلرده جدی تدبیرلر آلدیقلارینی بیلدیره‌ن و تورکیه‌نین گونئی سرحدینه دونیانین ان معاصر سیستملرین‌دن بیرینی قوردوغونو ایفاده ائد‌ن سویلو،
"دیرکلر، سنسورلار، کامئرالارلا، دونیانین ان معاصر سیستملرین‌دن بیرینی قوردوق. قورماغا داوام ائدیریک. سرحدلر کامئرالارلا هر یئردن تعقیب ائدیلیر" دئیه دانیشدی.
باخان سویلو، بو سۆره‌جده ایرانلا دا اهمیت‌لی بیر امکداش‌لیق ائتدیکلرینه توخوناراق،
"ایران‌لیلارلا دگرلندیرمه‌لر ائتدیک. ایلک دفعه دئییرم. ایرانلا پ‌کاکایا قارشی انشاالله بیرلیک‌ده عملیات ائدجییک. بیرلیک‌ده عملیات ائتمک چوخ اوزون زامان‌دیر تورک دؤولتینین تئزی‌دیر" ایفاده‌لرینی ایشلتدی.
ایران ایله قارشی‌لیق‌لی ایستخباری اولاراق دگرلندیرمه‌لرین ده اولدوغونو وورغولایان سویلو، بیر چوخ نقطه‌ده یاخشی آددیملارین آتیلدیغینی قید ائتدی.
